《各上下》
清代·边瀹慈

飞鸟翔，一下复一上。平生栖宿同一枝，咫尺遭逢判霄壤。

青天白日抢枋榆，稻粱易得身不孤。嘤嘤求友鸣相呼，卑枝刷羽低将雏。

仰视云端去如箭，毛羽初丰未能健。六翮抟风掩毕罗，长空一落何由见。

天阙沈沈暗不开，梯云何处望蓬莱。神龙堕地不如蚓，何似泥中睡得稳。

作者简介：边瀹慈，字云航，任丘人。同治辛未进士，官宝丰知县。有《霁虹楼集》。